Dmitriy Korobkin. Dmitriy Viktorovich Korobkin (1971-yilda tugʻilgan) — rossiyalik kinorejissyor va operator. Biografiyasi. 1971-yil 11-iyulda Sharqiy Qozogʻiston viloyatining Zyryanovskida tugʻilgan. 1993-yilda Toshkent universitetining jurnalistika fakultetini „Telejurnalistika“ yoʻnalishi boʻyicha tamomlagan. „Oʻzteleradiokompaniya“ da rejissyor, teledasturlar muallifi va boshlovchisi boʻlib ishlagan. Videokliplar, reklamalar, hujjatli filmlar suratga olgan. 1997-2000-yillarda „Vremya“ dasturining Markaziy Osiyo byurosi muxbir-operatori boʻlgan. 2003-yildan buyon Moskvada yashaydi. Aleksandr Mittaning rejissyorlik kurslarini tamomlagan. Reklama va kinoda rejissyor va operator boʻlib ishlaydi. Dmitriy Korobkin Lyudmila Gurchenkoning soʻnggi „Pyostrie sumerki“ filmining operatori va rejissyori boʻldi.